Josep Puig 29 


m Condicions 
d'una societat 
ecològica. 


eco PAPERS 


concern innovació social 
unuummunuss 


8 Ecopaper 


Presentació 


Josep Puig ens presenta de forma sintètica nombroses claus per situar i 
interpretar l'ecologisme dins el sistema actual. Ens indica les diferències entre 
ecologisme, que questiona les maneres de fer i de pensar dominants, i 
l'ambientalisme, que cerca una "manejament global" dels recursos, perquè es 
pugui continuar l'industrialisme. 


En diverses taules posa de manifest les diferències entre els enfocs habituals 
i els enfocs ecologistes alternatius. Mostra com tot està essent modificat: els 
paradigmes científics, el paper dels humans en relació a la natura, els valors 
socials i religiosos, l'educació, la recerca, els sistemes polítics i econòmics, 
la tecnologia i l'agricultura... 


Després d'un repàs sobre com s'ha anat imposant històricament l'industrialis- 
me subratlla la importància, les característiques i les possibilitats d'una nova 
tecnologia (alternativa, apropiada, suau, convivencial...) que faciliti el 
desenvolupament sostenible: aquell que cobreix les necessitats de la present 
generació sense posar en perill la capacitat de les futures generacions per 
cobrir les seves. 


Per acabar suggereix un conjunt de mesures que permetin fer via cap a la 
sotenibilitat pel que fa a l'energia, a la producció d'aliments, a la producció 
de béns, als sistemes de transport, pel que fa als governs i a la concepció i 
organització del treball. 


Un parell de comentaris. Les taules mostren l'oposició, la contradicció entre 
l'enfoc dominant i l'enfoc ecologista. Però potser, per coherència amb la visió 
globalitzadora de l'ecologia s'hauria de cercar la complementarietat de visions 
més que el seu antagonisme radical. La insistència en la importància d'un nou 
tipus de tecnologia que permeti un món sostenible fa que només es tracti de 
passada temes tant ecològicament significatius com aquest: l'espècie humana 
-amb indústria o sense- no ha esdevingut una immensa plaga que la resta de 
vida en el planeta no podrà suportar2 


Agrairem els comentaris. Els podeu adreçar a: 


TER A LA 


REROCIACIO FER A Li 
INNOVACIÓ SOCIA CAN RIU. 08540 CENTELLES 


(BARCELONA) - FAX, (93) 881 13 21 


EcoConcern dóna a conèixer aquelles propostes que considera socialment 
innovadores, però no s'identifica necessàriament amb cap d'elles. 


IMPRIMEIX: MULTITEXT S.L. 
DIPÒSIT LEGAL: B - 1573 - 93 Maig, 1994 


Condicions d'una societat ecològica 


1. Què s'entén per ecologisme2. Què 
englobar en allò que h'anincss Beguea 


ecologista7 


L'ecologisme, en la seva forma moderna- 
contemporània, és una manera de veure i 
d'entendre el món. I no solament això, sinó 
que és també una nova forma de viure dins 
d'aquest món. 


Així l'ecologisme denuncia els moderns 
sistemes de producció, distribució i promoció 
de béns i de necessitats com grollerament 
irracionals i antiecològics. 


Així l'ecologisme malda per definir un 
progrés que deixi a la persona humana la 
llibertat de seleccionar les seves necessitats 
autònomament i d'assolir els mitjans per satis- 
fer-les. 


Així l'ecologisme té per objectiu crear una 
societat harmònica amb la Natura, en la qual 
cada individu sigui capaç de participar directa- 
ment en la formulació de la política de cada 
dia. 


Per contra, el que es pot anomenar com 
"ambientalisme", veu la natura com un hàbitat 
Passiu compost d'animals, de plantes, de 
minerals.., de tot allò que pot ser útil a l'home. 
Tampoc questiona la premissa bàsica de l'in- 
dustrialisme ("la humanitat ha de dominar la 
natura"), sinó que fa possible el domini de 
l'home sobre la natura, desenvolupant tecnolo- 
gies que disminueixen l'impacte causat per 
l'espoliació dels sistemes naturals. 


Sovint s'ha intentat identificar l'ecologisme 
amb l'ambientalisme, és a dir, amb aquella 
forma de fer front als problemes ecològics i 
ambientals de la nostra societat sense canviar 
seriosament les principals contradiccions i 
suposicions de la concepció actualment domi- 
nant del món. 


És en base a aquest confusionisme que es 
vol aigualir allò que de dissident té el missatge 
ecologista. 


L'ecologisme ha sorgit com a consegiència 
dels estralls i desgavells que, en nom d'un mal 
anomenat "progrés", l'industrialisme ha anat 


escampant. És a dir, ha nascut com a reacció 
a les ànsies de domini de la humanitat sobre la 
natura. De la mateixa manera que el sindicalis- 
me va sorgir als inicis de la industrialització 
com a reacció a l'explotació dels treballadors 
per part del capital. 


Si bé en el seu naixement l'ecologisme tenia 
molt d'ambientalista, en anar creixent ha 
desenvolupat tot un cos de pensament i d'acció 
que va molt més enllà que el pur reformisme 
ambientalista. 


La forma més "moderna" d'ambientalisme la 
tenim en el que es podria anomenar "maneja- 
ment ambiental". Aquest es basa en l'afirmació 
que els nous reptes ecològics globals requerei- 
xen solucions globals, les quals seran objecte 
d'estudi i de recerca per part de nous actors 
globals. 


La característica més típica d'aquesta nova 
tendència és la forma nova de contemplar els 
problemes ecològics. És una concepció que 
situa la persona humana fora del planeta (en un 
satèl -lit, per exemple), mirant el "sistema 
Terra" des de l'espai, contemplant-lo com si 
fos una altra (pot ser més sofisticada, encara) 
nau espaial. 


L'interès d'aquests nous actors globals és la 
forma com aquest sistema funciona. Això vol 
dir que estan interessats en els cicles globals 
bio-geo-químics, els quals, es diu, estan essent 
pertorbats de forma creixent, 


L'objectiu d'aquests nous actors globals és 
mantenir en funcionament el Sistema Terra. 


En síntesi, es redueix la Terra a una màqui- 
na complexa i els problemes ecològics a pro- 
blemes tècnics. 


En una concepció així, la persona humana 
no forma part realment del "sistema", a despit 
que l'afecta i que viu d'ell i en ell. 


Aquesta forma de contemplar la problemàti- 
ca ecològica no questiona ni posa en perill les 
estructures polítiques existents, simplement les 
reforça. Tampoc questiona la ciència, sinó que 
consolida la ciència mecanística i el progrés 
tecnològic alimentat per aquest tipus de cièn- 


cia. A més a Més, promou una tecnologia i una 
tecnocràcia paral: lelament amb un nou tipus 
de manejadors del medi ambient. 


Per una altra banda, aquesta nova tendència 
oblida o inclús margina els actors tradicionals 
en al camp de l'ecologisme: les persones 
preocupades i conscients, els moviments de 
base, les associacions mo governamentals 
(regionals/nacionals), les organitzacions de 
voluntariat, etc. Tot això està en oberta contra- 
dicció amb la tendència manifestada al llarg 
dels anys 70's, on la persona i les associacions 
eren la solució i el Sistema era el problema. 
Avui el Sistema coneix i és la solució, mentre 
que les persones i les associacions són el 
problema, els enemics reals de la Terra. Per 
tant les persones i les associacions han de ser 
manejades de la mateixa manera com són 
manejats els sistemes naturals. 


Aquesta podria ésser la conclusió de l'anàlisi 
indiferenciada dels problemes ecològics globals 
d'avui, que els nous actors globals realitzen. 


De fet, aquests actors no consideren les 
causes reals dels canvis ecològics globals i les 
causes són reemplaçades per la mesura dels 
seus efectes. Aquests efectes són atribuits, 
aleshores, a la "persona humana", a la "huma- 
nitat", a la "raça humana" i com a molt a la 
"societat", però mai són atribuits a la seva 
causa profunda: el desenvolupament econòmic, 
industrial i tecnològic. 


Mai s'analitzen les causes reals de les crisis 
ecològiques globals. Fer-ho implicaria reconsi- 
derar la nostra forma de viure, alhora que el 
desenvolupament industrial. Implicaria fer 
consideracions polítiques, econòmiques, so- 
cials, psicològiques i culturals. 


En comptes d'això, el "manejament ambien- 
tal global" intenta analitzar com funciona el 
"sistema Terra" i com reaccionaria a més (més 
encara2) desenvolupament industrial, per poder 
així predir com evolucionarà el "sistema Terra" 
i poder dissenyar les corresponents estratègies 
de manejament global, autoanomenades "políti- 
ques ambientals globals". 


Però és molt questionable si el manejament 
ambiental global serà la solució al tipus de 
problemes que són produits precisament pel 
desenvolupament econòmic i tecno-científic 
racional. El manejament ambiental global pot 
molt ben ser una il: lusió. Pot fer-nos creure 
que som capaços de fer front a la crisi ecològi- 


ca global i, per tant, que podem continuar 
indefinidament el desenvolupament industrial. 
En qualsevol cas, el manejament ambiental 
global reaccionarà a posteriori davant els 
símptomes, però no posarà en evidència les 
causes reals de la crisi ecològica global. 


El manejament tecnocràtic del medi ambient 
mai serà la resposta a les crisis ecològiques 
globals, mentre es continui considerant a la 


persona com un objecte per a ser ensenyat i 
manejat. 


Mentre les persones i les ONG no siguin 
tingudes en compte i no juguin un paper actiu 
en la recerca de vies per a sortir de la crisi 
ecològica i social en la qual estem immersos, el 
manejament global del medi ambient serà ben 
probablement un miratge d'experts autoesco- 
llits. 


L'ecologisme és doncs una nova concepció 
del món que questiona l'actual concepció domi- 
nant. 


La nova concepció del món que l'ecologis- 
me exemplifica es basa en la ciència de l'Eco- 
logia, però no és constrenyida ni pel fonamen- 
talisme cientifista ni per la definició de la 
Natura com una col lecció de dades a ser 
manipulades pels humans. 


La nova concepció del món que l'ecologis- 
me exemplifica (amb les aportacions de l'Eco- 
logia Social i de l'Ecologia Profunda, del 
Bioregionalisme i de l'Ecofeminisme) no és res 
més que posar dins un marc filosòfic coherent 
el millor de les respostes del reformisme am- 
bientalista (sigui filosòfic -Límits del Creixe- 
ment, Global 2000, Informe Brundtland,...- 
sigui polític -normatives ambientals, ministeris 
i agències de medi ambient, ...- ). 


Aquesta concepció del món és alhora racio- 
nal i espiritual. Es centra en formes de cultivar 
la consciència ecològica i en els principis per 
impulsar una política ecològica. 


L'ecologisme és una nova manera d'enten- 
dre i de viure la vida, una nova manera de fer 
i, en darrer terme, un nou moviment social que 
qiestiona l'arrel mateixa de la crisi ambiental 
continuada que la societat industrial-urbana ha 
provocat i continua provocant. 


En una paraula, una nova concepció del 
món que deixa enrera el malson antropocèntric 
que ha caracteritzat les societats humanes més 
recents i que recupera la visió biocèntrica/cos- 


eco 


concerm. 


mocèntrica, avalada per milers d'anys d'histò- 
ria de relacions harmòniques de la humanitat 
amb la Natura. 


Aquesta concepció explica com s'ha anat 
destruint la vella, simple i natural unitat entre 
la persona humana i la natura, i com ha anat 
sorgint l'actual concepció del món que es 
tradueix en les ànsies de domini sempre crei- 
xent sobre les cultures ancestrals i sobre els 
sistemes naturals. 


Explica com la deesa GAIA -la mare Terra- 
ha estat suplantada per la deesa ciència-tècni- 
ca i com els nous sacerdots celebren tota mena 
d'oficis per controlar, manipular i espoliar la 
Natura i com els seus adoradors viuen immer- 
SOS en una constant disbauxa que posa en perill 
la seva mateixa supervivència com espècie. 


L'ecologisme, entès d'aquesta forma, en- 
tronca amb aquelles concepcions del món que 
tenien/tenen moltes cultures no industrialistes. 
Es podria dir que l'ecologisme és la recupera- 
ció de la memòria ancestral de la humanitat. 


Per il:lustrar aquest afirmació es repro- 
dueix aquí una part del comunicat del Cercle 
Tradicional d'Ancians i Joves Indis, datat el 
14 de juny de 1989 (font: traducció catalana 
feta per Alternativa Verda de la versió anglesa 
distribuida a Europa per l'associació "For the 
Earth, For Life - VVorxing Circle Hopi-Au- 
stria"). 


El Cercle Tradicional d'Ancians i Joves 
Indis publica aquest comunicat després del 
seu Consell celebrat a Haida Gvvaii, terra de 
la Nació Haida. Com a introducció als 
conceptes que van ser discutits voldríem 
presentar una declaració del Cap Haida 
Sridegate (Levvis Collison), feta al març de 
1966: 


"Les persones són com arbres i els grups de 
persones són com boscos. Mentre els boscos 
es componen de moltes classes diferents 
d'arbres, aquests arbres entrellacen les seves 
arrels tan fortament que és impossible que el 
bosc sigui desarrelat pels vents més forts 
que bufen sobre les nostres llles, perquè 
cada arbre reforça el seu veí i les seves 
arrels són inexorablement entrellaçades. " 


"De la mateixa forma la gent de les nostres 
Illes, constituida per membres de nacions i 
races de tot el món, comencen a entrellaçar 
les seves arrels tan fortament que cap distur- 
bi els afectarà," 


"De la mateixa manera que un arbre aillat 
seria destrossat aviat pel primer vent fort 
que arribés, així és impossible que cap 
persona, família o comunitat resisteixi sola 
contra els disturbis d'aquest món." 


Avui dia els quatre colors de la família 
humana - roig, blanc, negre i groc - necessi- 
tem comprendre millor les nostres relacions 
amb la Mare Terra per assegurar la supervi- 
enca de les persones, les plantes i els ani- 


Avui dia ens trobem davant d'un repte xe- 
riós per a restaurar l'harmonia ambiental del 
món. Ens adonem que la Terra és la nostra 
Mare Espiritual, una entitat viva que manté 
la vida, i que qualsevol amenaça al medi ens 
posa a tots en perill. Ens enfrontem amb una 
crisi de vida per aquest planeta vivent que 
anomenen Mare Terra. 


Dins dels nostres costums tradicionals trac- 
tem amb el degut respecte la Terra, font del 
nostre benestar espiritual i cultural. Se'ns va 
advertir d'un temps quan la gent feia cas 
omís de la llei natural fonamental i se'ns va 
advertir que s'ofegaria en els seus propis 
residus. 


Dins els nostres costums tradicionals, no 
veiem les terres com un conjunt de recursos 
que requereixen el desenvolupament. En 
compte d'això, veiem aquests recursos com 
a entitats vives que s'han d'honorar amb 
cerimònies d'agraiment. Estem en un mo- 
ment on hem d'actuar per a salvar la Terra 
per a totes les cultures. Les nostres profe- 
cies s'han fet realitat. El temps dels adverti- 
ments ha passat. Estem enfrontats amb un 
problema comú de supervivència. 


Les conseqiències de desafiar la llei natural 
seran suportades per aquells que més depe- 
nen d'aquestes bones lleis. Tenim la respon- 
sabilitat d'ajudar a la gent del món a enten- 
dre com les seves decisions polítiques, eco- 
nòmiques i d'oci afecten la salut i el benes- 
tar dels ambients on viuen les nacions indí- 
genes. 


La llei natural és absoluta. Pot ser ràpida i 
cruel si no es respecta. Les persones poden 
fer una diferència. Hem d'assegurar que 
totes les cultures, totes les nacions, tots els 
pobles comencin immediatament a protegir 
l'abundor que està desapareixent de la Mare 
Terra. Hem de canviar l'avarícia pel com- 
partir, la riquesa material pel benestar espiri- 


tual i l'empresa individual per la voluntat 
col lectiva per a assegurar que hi haurà una 


llar neta i segura per a les generacions 
futures. 


Necessitem una coalició de nacions indíge- 
nes i de grups verds-ecologistes per a treba- 
llar de forma més cooperativa per a salvar la 
nostra Mare Terra. La coalició és la clau de 
la supervivència. La pau és l'objectiu, la 
pau entre els humans i la natura. Aquesta 
Pau ens permetrà respectar les nostres cultu- 
res diverses a més de respectar els poders 
espirituals de la Terra i de tots els éssers 
vivents. 


No ens podem separar de la Terra. No 
podem continuar abusant de la nostra Mare. 
El benestar futur de la Mare Terra reposa 
plenament a les nostres mans. Tots ens hem 
de convertir en guardians i cuidadors de la 
Terra. 


Per començar, hem de salvar aquells An- 
cians que no poden parlar amb veu pròpia: 
els arbres. Els boscos estan sofrint atacs. 
Els boscos pluvials estan essent destrossats 
a una velocitat increible. Molts tipus d'ar- 
bres moren de dalt a baix per l'efecte assassí 
de les pluges àcides. 


El mateix aire que respirem ens pot perju- 
dicar ara mateix. L'oxigen que necessitem 
és l'alè de la vida de la nostra Mare Terra. 
Ella produeix aquest aire a partir dels arbres 
i boscos d'arreu del món. El "progrés" ame- 
naça ara aquests arbres que ens ajuden a 
viure. Una millor comprensió de la nostra 
filosofia pot crear una presa de consciència 
i un compromís per la nostra responsabilitat 
vers les forces vitals de la Creació. 


La nostra salut es troba en perill. S'ha de 
protegir un subministrament segur d'aigua, 
la sang essencial de la Mare Terra. Hem de 
conrear, lliures de productes químics tòxics, 
bons aliments com les Tres Germanes (el 
Blat de Moro, les Llegums i els Carbas- 
sons). Si no ho fem estem cometent una 
certa forma de suicidi. En menjar aliments 
dels quals s'ha tret la vida, aliments proces- 
sats comercialment, ens contaminem nosal- 
tres mateixos. 


La Terra és viva i ha de ser protegida dels 
abusos que continuen cometent tant les 
persones individuals com les corporacions 
transnacionals. Aquests abusos violen la llei 
natural, la qual és un pacte Sagrat que s'ha 


de restaurar per a la protecció de les genera- 
cions futures de tots els pobles. L'egoisme 
i l'avarícia s'han de deturar, per a posar fi 
al pillatge dels dons de la Creació. Ha d'e- 
xistir entre totes les persones una unitat de 
principis de compartició i cura. La supervi- 
vència de tots els fills de la Mare Terra 
depèn de les nostres accions unides. 


Junts podem acabar amb l'holocaust contra 
el medi natural. La Mare Terra necessita 
que tots fem atenció a la llei natural. Els 
pobles indígenes necessiten l'ajut de totes les 
cultures, religions i nacions per a restaurar 
l'harmonia del nostre planeta-llar, 


2. L'era ecològica que està naixent. 


La percepció de que vivim immersos en un 
món on es manifesten crisis ecològiques glo- 
bals i locals, que es tradueixen no solament 
amb el deteriorament, i fins i tot, la destrucció 
de sistemes naturals, sinó també amb el dete- 
riorament de sistemes socials i, fins i tot, la 
destrucció de cultures, està servint de cata- 
litzador per a la reavaluació i el questionament 
del conjunt de valors, creences, hàbits i nor- 
més que formen el cos bàsic de referències que 
configuren l'imatge mental de la realitat social 
on vivim. 


No cal pas fer el llistat ni la descripció de 
les catàstrofes ecològiques que hem d'afrontar 
si volem sobreviure en aquest bonic planeta, 
doncs estan molt ben documentades en infor- 
mes com ara els que, des de fa 10 anys, anual- 
ment es publiquen amb el títol "State if the 
VVorid: A VVoridvvatch Institute Report 'on 
Progres Tovvard a Sustainable Society" (Brovv- 
n, L.R., 1984 fins 1994). Jo mateix he tingut 
l'oportunitat de publicar-ne síntesis a diferents 
llocs (Puig, 1990, 1991, 1993). 


Solament constatar alguns fets: 1) que la 
contaminació no respecta les fronteres dels 
estats-nació i, per tant, ens dona l'oportunitat 
de col - laborar i cooperar a nivell internacional 
i global, 2) que la destrucció i la regeneració 
dels sistemes naturals no respecta les fronteres 
de les disciplines convencionals, 3) que l'Eco- 
logia, degut a la seva preocupació per la com- 
plexa trama de relacions interdependents dins 
dels ecosistemes, incloent el rol cada vegada 
més penetrant i impactant dels humans, és una 
ciència interdisciplinària i subversiva per ex- 
cel - lència. 


Tot plegat es tradueix en crides per a la res- 
ponsabilitat ecològica i social a tots els nivells, 
des dels governamentals fins als professionals 
("VVorid Scientists" VVarning to Humanity", 
Union of Concerned Scientists, 1993), passant 
per les ONG -organitzacions no governamen- 
tals ("Treaties of the International NGO Fo- 
rum", Rio de Janeiro, 1992). Cada vegada són 
més les veus que diuen que les arrels dels 
desastres ecològics, socials i culturals presents 
cal cercar-les en les actituds, els valors, les 
percepcions i la visió del món de les persones 
que viuen immerses en la societat tecno-indus- 
trial. La concepció del món del que es pot 
anomenar com era industrial (0 cultura indus- 
trialista) i els valors i actituds associades a ella 
han permès i han dirigit als humans a seguir la 
via de les aplicacions explotadores, destructives 
i malbaratadores del coneixements incorporats 
dins la tecnologia. 


Hi ha alguns autors que manifesten que 
estem al bell mig d'una transició, des de l'era 
industrial cap a l'era ecològica. Aquesta nova 
era es caracteritzarà per una nova concepció 
del món, els trets de la qual estan essent articu- 
lats per les ciències naturals i socials i en el 
pensament filosòfic i religiós. 


A la Taula 1 es sintetitzen els trets distintius 
de la concepció del món que està emergint i es 
contraposen amb els trets característics de la 
visió industrialista del món, avui encara domi- 
nant, conformada per les revolucions científica 
(segles XVI i XVII) i industrial (segles XVIII 
i XIX). 


Pel que fa als paradigmes científics es poden 
ja discernir fenòmens de transició d'un paradig- 
ma a l'altra, especialment pel que fa a les 
ciències naturals i físiques. 


La "filosofia mecànica" de Nevvton, Galileo 
i Descartes, que va començar ideant models 
quantitatius i mecànics dels processos físics, es 
va anar desenvolupant al llarg de tres centúries 
fins donar forma a una visió del món mecano- 
mòrfica, en la qual s'identifica erròniament 
l'univers amb els models analògics originària- 
ment pensats per explicar-lo. Aquesta visió del 
món mecanística està deixant pas, en molts 
cercles, a una visió del món organística que 
contempla l'univers com un procés que evolu- 
ciona, un "relat" en termes del mateix Thomas 
Berry (1990). 


En comptes de veure la vida com una ma- 
quinaria bioquímica que deriva de combina- 
cions moleculars aleatòries, la nova biologia 


defineix la vida com un procés genèticament 
codificat, autogenerat (autopoiesi) i adaptativa- 
ment acoblat amb el medi on es desenvolupa. 
En comptes de veure la Terra com un cos inert 
de matèria morta, la hipòtesi Gaia (Loveloct, 
1979, 1988, 1991 i Margulis, 1986), contem- 
pla la Terra com una mena de superorganisme 
viu que evoluciona en una interacció recíproca 
i homeostàtica entre els organismes vivents i el 
medi físico-químic. 


La física quàntica i el seu principi d'incerte- 
sa ha canviat el vell model determinístic d'un 
univers predictible que treballa com un rellot- 
ge. Els conceptes tradicionals de causalitat 


lineal i forces mecàniques que actuen sobre 
objectes materials està essent substituida per la 


teoria del caos, la dinàmica no lineal i les 
estructures dissipatives. La mateixa noció de 
caos, com compendi de desordre no predicti- 
ble, ha estat transformada per nous enfocs 
matemàtics que ofereixen ordenacions inespera- 
des en sistemes dinàmics complexes. La con- 
cepció atomista, o de "bola de billar" de la 
realitat última està deixant pas a una visió 
holística en què la realitat es analitzada com 
una holarquia (jerarquia encaixada) de sistemes 
amb complexes interaccions de fenòmens a 
múltiples nivells, des de les partícules subatò- 
miques i àtoms fins grups de galàxies i univer- 
sos. 


En el paradigma dominant l'estratègia analí- 
tico-reductiva de fer recerca científica i que 
cerca explicacions "des de baix", ha generat 
una ontologia reduccionista, en la qual se 
suposa que totes les ciències són reductibles a 
la física de les partícules elementals. En la 
filosofia de la ciència postmoderna, l'orientació 
reduccionista és complementada per perspecti- 
ves sistèmiques i integratives, incloent la 
possibilitat de causació des de "dalt". 


La concepció ecologista del món, que està 
emergint, implica una percepció molt diferent 
del paper dels humans i el lloc que ocupen en 
el món. Al llarg de milers d'anys, des dels 
inicis de la domesticació dels animals i de les 
plantes (Neolític), els humans han tendit a 
assumir una actitud dominant sobre la naturà i 
explotadora dels sistemes naturals. La teologia 
judeo-eristiana ens ensenya que la raça humana 
va ser creada a imatge de Déu i posada a la 
Terra per "subjugar" i "dominar" les plantes i 
els animals. L'individualisme heroic i el con- 
trol patrilineal de la propietat han estat el 
sistema dominant de valors entre els humans, 
els quals s'autoimposaven la tasca de "conque- 
rir la natura". Aquesta actitud antropocèntrica 


— — TAULA l: ERA INDUSTRIAL VERSUS ERA ECOLÒGICA 


ERA INDUSTRIAL 


Paradi jentífi 
Mecanicisme 
L'Univers com a màquina 
La Terra com matèria inerta 
La vida fruit de l'aleatorietat 
de les combinacions moleculars 


ERA ECOLÒGICA 


Organicisme 
L'Univers com a procés 
La Terra com organisme viu: GAIA 


La vida autogenerada adaptativament al medi: 


ge, autopoiesis 
Determinisme Indeterminació, Dan et 
Causalitat lineal Caos: dinàmica no lineal 
Atomisme Holisme/teoria de sistemes 
Positivisme lògic Realisme crític 
Operativisme Constructivisme 
Reduccionisme Reducció/integració 
Paper dels humans 
Conquesta de la natura Viure formant part de la natura 
Domini de la natura Co-evolució, simbiosi 
Individu versus món Ampli sentit de si mateix 
Superioritat i arrogància Reflexió i creativitat 
Gestió/manejament dels recursos Defensa ecològica 
Valors en relació amb la natura 


La natura com recurs 
Explotació/conservació 
Antropocentrisme/humanisme 
La natura té un valor d'ús 


Relació amb la Terra 
Ús de la Terra: conreu, pastura, urbanització 
Competir pel territori 
Possessió de la terra 


Valors socials/humans 
Sexisme/patriarcat 
Racisme, etnocentrisme 
Jerarquia de classe o casta 


Teologia i religió 
La natura en darrer terme 
La natura endimoniada i espantosa 
Divinitat transcendent È 
Creació com a caiguda: corrupció 
Monoteisme i ateisme 


Educació i recerca 
Disciplines especialitzades 
Perseguir un "coneixement lliure de valors" 
Separació ciència-humanitats 


Preservació de la biodiversitat 


Protecció de la integritat dels ecosistemes 


Biocentrisme/cosmocentrisme 
La natura té un valor intrínsec 


Ètica de la Terra: "pensar com una muntanya" 


Habitar un lloc 
Rehabitar la bioregió 


Ecofeminisme/compartir 
Respecte i valoració diferències 
Ecologia social, igualitarisme 


Animisme: tot és viu 
La natura és sagrada 
Divinitat immanent 
Espiritualitat creativa 
Panteisme 


Multidisciplinarietat/integració 
Explicació de valors inconscients 
Visió del món unificada 


concera 


trama Sistemes polítics 
obirania de l'Estat-naci Confederalisme multinacional 
Autoritat estatal centralitzada Bioregions descentralitzades 
Oligarquies patriarcals Democràcia igualitària 
Homogeneitat cultural L Pluralisme i diversitat cultural 
Pes a la seguretat nacional Enfocats a la humanitat i al medi "- 
ilitarisme Compromís en la no-violència 
: 1 Sistemes econòmics 
Corporacions transnacionals Economia basada en la comunitat 
S assumeix l'escassetat S'assumeix la interdependència 
Competició , Cooperació 
Progrés sense límits Límits al creixement 
Desenvolupament econòmic" Autososteniment 
Economia sense comptabilitzar la natura Economia basada en l'ecologia 
Tecnologia 
Addicció als combustibles fòssils Dependència de les fonts renovables d'energia 
Tecnologies guiades pels guanys Tecnologia apropiada 
Sobrecàrrega de residus Reciclatge, reutilització 
Monocultius Policultius i permacultura 
"agribusiness" i ramaderia industrial Unitats agrícoles-ramaderes familiars-comunitàries 


——— TAULA 2: L'ECOLOGIA PROFUNDA —m— 


El mes d'abril de 1984, amb l'arribada de la primavera, George Sessions i Arne Naess resumiren 
quinze anys de reflexions sobre els principis de l'Ecologia Profunda, mentre acampaven a la Vall 
de la Mort, a Califòrnia. Ho sintetitzaren així: 


a) El benestar i el floriment de la VIDA humana i no humana sobre la Terra té valor per si 
mateixa. Aquests valors són independents de la utilitat del món no humà pels objectius i propòsits 
de la humanitat. 


b) La riquesa i la diversitat de formes de vida contribueixen a la realització d'aquest valors i són 
valors per Si mateixos. 


c) La humanitat no té cap dret a reduir aquesta riquesa i diversitat, a excepció que calgui satisfer 
les seves necessitats vitals. 


d) El floriment de la vida humana i de les cultures és compatible amb un decreixement substancial 
de la població humana. El floriment de la vida no humana requereix aquesta reducció. 


e) L'actual interferència humana amb el món no humà és excessiva i la situació empitjora 
ràpidament. 


f) Cal, per tant, modificar/canviar les polítiques. Aquestes polítiques afecten les estructures 
bàsiques econòmiques, tecnològiques i ideològiques. La situació resultant d'aquest canvi serà una 
situació profundament diferent de l'actual. 


8) El canvi ideològic és principalment aquell que aprecia la qualitat de vida en comptes d'adherir- 
se a un nivell de vida que augmenta incessantment, 


.h) Aquells/aquelles que subscriuen aquests punts tenen l'obligació directament o indirectament de 
mirar d'implementar els canvis necessaris. 


—————————— 
7 


assumeix que la natura és un magatzem il -li- 
mitat de recursos per a ser explotats en benefici 
dels humans 0, en l'ètica conservacionista, a 
ser conservats o manejats per a les generacions 
que vindran. 


Per contra, la influència dels conceptes 
ecològics de coevolució i simbiosi ha menat a 
una conscienciació de la importància de prote- 
gir la integritat dels ecosistemes i preservar la 
diversitat de les espècies. La filosofia de l'eco- 
logia profunda (Devall £ Sessions, 1985 i 
Tobias, 1985) -resumida en la Taula 2- ens 
ensenya valors biocèntrics o ecocèntrics, on els 
humans són considerats com formant part de la 
natura, no sobre ella ni contra ella. El filòsof 
Arne Naess suggereix que els humans tenim la 
capacitat d'estendre el nostre sentit d'identitat 
per incloure els animals, les plantes, les comu- 
nitats biòtiques, els ecosistemes, la Terra. El 
destí dels humans és, aleshores, no dominar i 
controlar la natura, sinó l'especial qualitat de la 
consciència humana, la seva única capacitat de 
pensar, la seva creativitat -factora d'eines- i els 
sistemes vius de tota mena són valorats intrín- 
secament, en i per ells mateixos, i no instru- 
mentalment, com recursos a ser explotats, 
manejats o conservats. 


Els ecologistes profunds més radicals inclús 
es troben incòmodes amb la noció d'"adminis- 
tradors", ja que implica d'alguna manera que 
els humans tenen un coneixement ecològic 
superior i per tant han de tenir cura de la 
Terra. 


En relació amb la Terra, la concepció del 
món tecnoindustrialista occidental està basada 
fonamentalment en la noció de propietat i 
possessió. Això fa que es consideri la terra 
com quelcom a ser usat i ser desenvolupat, 
conreant-la, pasturant-la, urbanitzant-la, etc. 
Des dels inicis de les anomenades "invasions 
Rurgan" sobre Europa i el Mediterrani, per 
part de les tribus guerreres de pastors nòmades 
procedents de l'Àsia central (fa 6000 anys), les 
tribus competidores han estat lluitant per terri- 
toris i pels ramats i els esclaus que hi podia 
haver (Gimbutas, 1989). 


Les cultures primordials, com ara les dels 
nadius americans i les dels aborígens austra- 
lians entre d'altres, han tingut/tenen una relació 
molt diferent amb la terra, amb un profund 
respecte pel llocs on vivien/viuen i la sacralitat 
de determinats llocs de poder (Alcvvesasne 
Notes, 1978, MeFadden, 1991, Mander, 
1991). L'ecologista nordamericà, Aldo Leo- 
pold (1968), parlava d'una "ètica de la terra" 


que requeria aprendre a "pensar com si fóssim 
una muntanya" (Seed, 1988). El moviment 
bioregional preconitza un retorn a l'apreciació 
dels llindars naturals de cada regió natural 
(conques hidrogràfiques, comarques naturals, 
etc), dins de les quals es manifestin sistemes 
descentralitzats i autosuficients. Aleshores la 
tasca dels humans és "re-habitar" el lloc, 
conèixer-lo realment i viure en ell (Sale, 1985, 
Andruss, 1990, Puig, 1991). 


, L'escala de valors que guia les relacions so- 
cials humanes també està canviant sota l'impac- 
te de la transició cap una visió del món ecolo- 
gista. Les feministes i especialment les ecofe- 
ministes (Griffit, 1980 i Plant, 1989) han 
argumentat de forma convincent que el domini 
de la natura en les cultures indo-europees que 
hem heretat és inseparable del domini de les 
dones, que són vistes com més properes a la 
natura i que són considerades com una posses- 
sió, igual que els fills, els ramats i els esclaus 
dels pobles subjugats. Compartir ("partners- 
hip") s'empra per indicar una nova forma de 
relació més equilibrada entre homes i dones 
(Eisler, 1988). Les divisions basades en dife- 
rencies ètniques o racials donaran pas cada 
vegada més a una nova cultura planetària que 
respecta i celebra les diferències qualitatives i 
la diversitat. 


L'ecologia social (Boolchin, 1982) vincula 
el domini i la jerarquia en el si de les societats 
humanes amb l'espoli de la natura no humana, 
no oblidant tampoc que la jerarquia i la domi- 
nació han envait camps menys materials com 
ara els raonaments i els sentiments. 


Els aspectes religiosos i teològics de les 
crisis ecològiques han estat també apuntats per 
força autors (VVhite, Toynbee...). A les tres 
grans religions monoteistes Deu -que sempre és 
un mascle- és el creador transcendent i la deitat 
donadora de lleis. A més, en aquestes reli- 
gions, hi ha un abisme insuperable entre Déu 
i els humans, els quals tenen com única opció 
obeir la llei de Déu i donar suport al clergat i/o 
a l'Església. En canvi, la religiositat animista 
dels pobles ancestrals fa que es consideri tota 
la natura -animals, plantes, muntanyes, boscos, 
rius, roques- plena de vida intel 'ligent -els 
"esprits"-, amb la manifestació de la qual, tant 
els xamans com la gent normal hi pot entrar en 
contacte i comunicar-s'hi. 


Les religions monoteistes varen canviar 
radicalment aquesta visió: el món passa a ser la 
creació d'una deitat transcendent allunyada i 
és inherentment dolent, viciat pel pecat origi- 


nal, i la natura esdevé un lloc obscur, desacra- 
litzat, demoníac i espantós. Amb la destrucció 
de l'animisme pagà i de les tradicions xamàni- 
ques, que eren conservades per les malanome- 
nades bruixes -"vicheraft"- (Starhavvic, 1979 i 
1982), el cristianisme va tallar els seus vincles 
amb l'espiritualitat arrelada en el món natural: 
i el protestantisme, promovent el desenvolupa- 
ment de l'explotació capitalista, tot centrant- 
se en el valor del treball dins del món material, 
va completar la desacralització del món natural. 
En la visió del món materialista i ateista mo- 
derna no hi ha lloc per l'espiritualitat, ja que 
la norma és el control, l'ús i l'explotació. 


Les religions politeistes que precediren al 
judaisme i al cristianisme, tenien encara una 
concepció de l'espiritualitat com immanent a la 
natura. El "tot és sagrat" o el "Sagrat és a tot 
arreu" era la teologia dels antics habitants 
d'Europa i del místics cristians com Francesc 
d'Assis i Hildegard von Bingen. Avui el con- 
cepte d'espiritualitat creativa (Fox) entra en 
conflicte amb la teologia de la caiguda i la re- 
dempció, dominant en el catolicisme. 


Pel que fa a l'educació i a la recerca, l'asso- 
liment de coneixements ha arribat a significar 
una creixent especialització en disciplines 
diferenciades i una separació abismal entre les 
"dues cultures", la ciència i les humanitats. El 
paradigma mecanístic de la física clàssica, que 
també ha estat adoptat per les ciències de la 
vida i les ciències socials, assumeix que el seu 
mètode arriba a un coneixement "objectiu", 
lliure de valors. Començant per Thomas Ruhn 
(1970), historiadors i filòsofs de la ciència han 
establert, des de fa temps, que el coneixement 
científic és qualsevol cosa, però mai és lliure 
de valors. Avui el sistema de valors que porta 
incorporat la ciència és coherent amb l'agenda 
de domini i d'explotació inherents al patriarcat: 
la predicció i el control són els objectius decla- 
rats de la recerca, els resultats de la qual són 
incorporats a la tecnologia en "benefici de la 
humanitat" (llegeixi's beneficis i acumulació de 
capital) i per la seva "seguretat" (llegeixi's 
militarisme). 


En la nova visió emergent del món i amb 
l'ecologia com disciplina de referència, l'edu- 
cació i l'assoliment del coneixement seran, per 
necessitat, tasques multidisciplinàries i integra- 
dores. Els ciutadans i les ciutadanes del món 
d'avui, plegat de crisis ecològiques i socials, 
no es poden permetre el luxe de romandre 
enganxats a les visions fragmentàries de la 
cultura industrialista. Per això van sorgint 
centres independents, gairebé sempre fora de 


a 


les institucions, que monopolitzen l'educació i 
l'ensenyament en les societats industrialistes, 
els objectius dels quals són l'anomenada "alfa- 
betització ecològica" de les persones, o sia 
l'aprenentatge bàsic de les relacions entre els 
humans i el món natural, incloent els impactes 
que les societats humanes produeixen sobre el 
medi (Elmuvood Institute, 1993). 


En el marc polític, la cultura tecno-industrial 
ha cristal -litzat entorn a l'estat-nació i en les 
formes d'organització jeràrquiques a tots els 
nivells de la societat, des de la família fins la 
fàbrica/empresa, passant per l'institució militar. 
Al llarg de l'era moderna, el concepte de 
sobirania nacional-estatal i d'autoritat centralit- 
zada sorgiren de les formes monàrquiques, 
feudals i eclesiàstiques del període medieval, 
els grups de poder patriarcal organitzats per 
protegir la propietat patrilineal i els "drets" de 
possessió, varen anar imposant un gradual i 
creixent domini industrial i militar, cultural- 
ment uniformitzador, sobre les poblacions 
locals que anaven subjugant. El procés de 
desenvolupament de l'industrialisme és la 
mostra més palesa d'aquestes actituds. La 
"civilització" europea, fent un ús propagandís- 
tic dels processos psicològics de masses entorn 
dels "caps de turc" i de "crear enemics", va 
culminar en holocausts totalitaris, genocides i 
feixistes escampats arreu del món, durant el 
segle XX. 


Partint d'aquestes pautes de conducte suici- 
des i ecocides, els tipus d'estructures polítiques 
que estan emergint són formes variades de 
federació i confederació, la descentralització de 
l'estat-nació en societats plurals de grups ètnics 
O nacionals (Rohr, 1957), una confiança crei- 
xent en bioregions autosuficients i automan- 
tingudes, i un canvi de valors i de prioritats des 
de preocupacions militars cap a preocupacions 
humanes i ambientals. I les estructures organit- 
zatives alternatives que van sorgint es basen en 
formes no-jeràrquiques, de cooperació, de 
compartició, de solidaritat (Starhavvic, 1987). 


Els sistemes econòmics -capitalisme i socia- 
lisme-, que han dominat l'escena al llarg dels 
darrers 50 anys, es basen en la il : lusió que es 
pot assolir un progrés il'limitat amb més 
industrialització, sense cap mena de comptabi- 
lització del "capital" de la Terra i sense cap 
mena de preocupació per la contaminació, els 
residus i la desaparició d'espècies vivents, 


Sota l'influència d'un allau d'evidències que 
els humans estem excedint la capacitat de 
càrrega, o els límits del creixement (Meadovys, 


1992) de la biosfera, destruint hàbitats i fent 
possible l'extinció d'incomptables espècies 
vegetals i animals, l'existència dels quals és 
vital per la capacitat de regeneració de la 
biosfera (Brovvn, 1984 fins 1994), els supòsits 
i les polítiques de l'economia industrialista 
estan essent abandonats a favor d'economies 
sostenibles, estables, basades en les comunitats 
i en la cooperació. Economies que reconeixen 
la dependència que tenen les activitats econò- 
miques humanes i les activitats de totes les 
formes de vida no humanes, de la conservació 
de la integritat de la biosfera i dels ecosistemes 
locals (Exins, 1992). 


Empeses pels guanys econòmics, les tecno- 
logies desenvolupades per l'industrialisme 
contaminen els cicles bio-eco-geològics, gene- 
ren gegantines quantitats de residus tòxics i no- 
reciclables, exploten les persones i uniformit- 
zen les societats. De fa anys, grups de perso- 
nes estan treballant en el que genèricament 
s'anomena Tecnologies Alternatives o Apropia- 
des (Boyle é: Harper, 1976), amb un doble 
objectiu: per una banda substituir la tecnologia 
que avui alimenta un cicle desbocat de malba- 
ratament, d'explotació i de consumisme -pro- 
duir més per consumir més per continuar 
produint més per anar consumint més- emprant 
matèries no renovables i energies brutes i no 
renovables, i per l'altra banda, dirigir la tecno- 
logia a cobrir les necessitats bàsiques i vers la 
necessària protecció i restauració dels ecosiste- 
mes danyats. 


En el camp de l'energia, la transició ja s'ha 
iniciat cap a sistemes energètics sostenibles, 
basats en l'ús eficient de l'energia i en les 
energies renovables i netes, per substituir els 
sistemes energètics actuals basats en combusti- 
bles fòssils i nuclears, no renovables i molt 
bruts (increment de l'efecte hivernacle, pluges 
àcides, enverinament radioactiu dels sistemes 
naturals). En paraules d'Amory Lovins (1977): 
caminar pel "soft energy path" en comptes de 
fer-ho pel "hard energy path". 


Però, el canvi, no es fa només en el camp 
de l'energia, sinó en tots els processos indus- 
trials: reutilitzar i reciclar, minimitzant l'ús de 
matèries no renovables. 


L'agricultura, allà on s'ha industrialitzat 
aquesta pràctica més que mil -lenària, depèn 
exclusivament d'adobs químics i pesticides i 
practica el monocultiu emprant llavors híbrides. 
Tot plegat fa que es perdin ingents quantitats 
de sòl fèrtil (erosió del sòl) i moltes varietats 
d'espècies vegetals autòctones (erosió genèti- 

ca), menant a una disminució de superfície 
disponible per a conreu quan la població del 
planeta està creixent. La manera de superar 
aquest dilema ha estat proposada pels capda- 
vanters de l'agricultura ecològica (Jacison, 
1980, Fuluoxa, 1985, Berry, 1987): retornar 
als mètodes de conreu tradicionals, a petita i 
mitjana escala, que practiquen la rotació dels 
conreus i mètodes biològics de control de les 
pestes. D'aquesta forma es pot assolir una 
veritable agricultura sostenible. La permacultu- 
ra O agricultura permanent (Mollison, 1991) 
encara va més lluny: cada element serveix per 
tantes funcions com sigui possible i cada funció 
és realitzada pel màxim nombre d'elements. 


xxx 


Hi ha un gran nivell de consistència i acord, 
podríem dir que inclús consens, entre persones 
procedents de molts diversos àmbits, en la 
visió ecologista del món que aquí s'esquematit- 
za. Les desastroses característiques de les 
presents polítiques i pràctiques sorgeixen 
d'unes suposicions i sistemes de valors àmplia- 
ment compartits, però que no tenen un poder 
inherent de romandre, doncs són culturals i no 
biològiques. Les actituds i els valors alterna- 
tius, avui ja practicats en molts cercles, són 
formes de fer no convencionals. Tot el contra- 
ri, semblen ser ressons dels més antics desitjos 
humans de fruir d'una vida exultant, de tenir 
llibertat per créixer, de reconèixer l'esperit, 
d'apreciar i celebrar les diferències i de la 
complaença en la creativitat. 


Els camins cap una era ecològica han estat 
i estan essent articulats per una munió de 
persones peoneres arreu del món. Solament 
manca que cadascú de nosaltres aplegui la 
voluntat personal i política per caminar per 
aquest sender. 


3. Tecnologia i valors: la necessitat d'una 
tecnologia alternativa. 


Quan considerem la tecnologia en el si de la 
societat actual es manifesta una curiosa parado- 
xa. 


Per una banda que amb el desenvolupament 
de la tecnologia se'ns promet una societat de 
l'abundor, la societat del creixement, la socie- 
tat desenvolupada. L'octubre de 1945, l'"Ato- 
mic Energy Act" ja manifestava que "l'energia 
atòmica incrementarà el nivell de vida, consoli- 
darà la lliure competència de les empreses 
privades, promourà la pau al món". 


Per una altra banda, cada vegada és més 
gran el nombre de persones que intueixen o 
constaten un desencant creixent provocat pels 
resultats de l'aplicació de la tecnologia a molts 
camps de l'activitat humana. 


Dins la societat industrialista augmenta el 
sentiment de perplexitat quan es constata que 
molts dels instruments concebuts pels cervells 
humans i creats per les mans humanes es 
capgiren contra la humanitat i produeixen uns 
resultats tan negatius que fan perillar inclús 
l'espècie humana. 


Les activitats econòmiques explotadores, im- 
pulsades per l'aplicació de la tecnologia, han 
generat grans diferències d'ingressos dintre 
cada país i entre els diversos paisos. Les activi- 
tats econòmiques destructives i espoliadores en 
el si de la societat contemporània han infligit 
greus danys a la trama natural de la Terra. 
L'explotació i la contaminació de la Terra 
posen en perill no només la integritat de l'at- 
mosfera, el clima, l'aigua, el sòl, la flora i la 
fauna de molts paisos, sinó que també fan 
perillar els cicles naturals dels quals tots els 
éssers vius depenem. 


Per tecnologia cal entendre no solament el 
conjunt de les eines i de les màquines, sinó 
també la mateixa organització del treball, la 
qual determina els processos productius. Fent 
un símil informàtic, es pot dir que la maquinà- 
ria és el "hardvvare" i l'organització del treball 
és el "softvvare". 


Tota tecnologia indueix, en el si de qualse- 
vulla societat organitzada, tot un conjunt de 
conceptes, de models, de relacions i de poders 
que configuren les formes de vida de cada 
societat. La tecnologia evoluciona escollint els 
trets que li permetin interaccionar-se millor 
amb els poders establerts. Per això no es pot 
parlar de la neutralitat de la tècnica. Només cal 
observar la seva financiació, i les seves rela- 
cions amb els governs dels estats-nació i els 
exèrcits. És per això que cal qiiestionar-se tant 
la naturalesa de la tecnologia que la societat 
industrialista genera, com els usos als quals la 
mateixa tecnologia s'aplica. Consegientment 
les arrels dels problemes creats per la tecnolo- 
gia, cal cercar-les tant en el disseny de la 
mateixa tecnologia com en l'ús que se'n fa. 


3.1. Com s'ha arribat a la situació actual7 


En el si de les anomenades societats orgàni- 
ques, les diferències entre grups de distintes 

edats, grups de diferents sexes.., i entre la 
humanitat i els fenòmens naturals vius i no 
vius, eren contemplades com una "unitat de 
diferències" o com una "unitat en la diversitat" 
i mai com a jerarquies dominants unes sobre 
les altres. 


En aquestes societats el concepte que l'home 
tenia per destí "dominar la natura" no existia. 
Aquest concepte de domini sobre la natura 
només va sorgir gradualment al llarg de la 
història humana, a mesura que uns homes 
varen anar dominant per sobre d'uns altres, 


Les societats orgàniques estaven caracterit- 
zades pels segients trets: a) una completa 
igualtat entre individus, grups de diferents 
edats i sexes, b) usdefruit i, més tard, recipro- 
citat, c) esquivament de la coerció quan es 
tractava d'assumptes interns, d) el "mínim 
irreductible", és a dir, l'inalienable dret de 
cada individu a l'alimentació, l'aixopluc i 
vestit, independentment de la quantitat de 
treball aportat. 


Aquestes societats eren societats espontània- 
ment formades, no eren coercitives i eren 
igualitàries, eren societats "naturals" que sorgi- 
ren de les necessitats humanes d'associació, 
interdependència i cura. 


El fracàs o crisi de les primeres societats 
orgàniques del neolític marca un viratge decisiu 
en el desenvolupament de la humanitat. En els 
llargs mil : lennis que separen les primerenques 
comunitats hortícoles de les "grans civilitza- 
cions" de l'antiguitat, tenim el testimoni del 
sorgiment de pobles, ciutats i finalment imperis 
en els quals el control col : lectiu de la produc- 
ció va ser desbancat per un control elitista, les 
relacions de parentiu per relacions territorials i 
de classe, les assemblees populars o consells 
d'ancians per burocràcies estatals. 


Amb la supremacia dels vells sobre els 
joves, dels homes sobre les dones, dels xamans 
i clergues sobre els laics, d'unes classes sobre 
altres i de l'Estat sobre la societat, ha culminat 
un procés de jerarquització i domini que ens ha 
menat a la situació actual. 


Però va ser bastant més tard en la història de 
la humanitat quan varen aparèixer les classes i 
l'explotació econòmica, les quals varen ser 
seguides per l'Estat i totes les seves eines 
burocràtico-militars i exèrcits. L'Estat amb tots 
els seus cossos especialitzats de funcionaris, 
buròcrates i exèrcits ha romàs, des del seu 
sorgiment, en un agut i constant conflicte amb 


totes aquelles formes d'associació col - lectiva 
que la humanitat s'havia dotat al llarg dels 
temps. 


Cal no oblidar, però, que la jerarquització i 
la dominació han envait camps de la vida 
humana que són menys materials i menys 
tangibles, i han estat interioritzats molt profun- 
dament, com es pot comprovar de la suprema- 
cia de l'activitat mental Sobre el treball físic, de 


l'experiència intel : lectual sobre la sensualitat, 
etc. 


La visió de la realitat social com a diversa i 
natural, que les primeres societats orgàniques 
tenien, ha estat transformada fins arribar a la 
mentalitat jeràrquica actual que classifica el 
més petit fenomen en piràmides mutualment 
antagonistes entorn de les nocions de "supe- 
rior" i "inferior". 


3.2. Les dues tecnologies 


En una conferència pronunciada l'any 1963, 
Levvis Mumford defensava la tesi que des de 
finals del Neolític fins avui, a l'Orient Mitjà 
havien coexistit dues tecnologies: una autorità- 
ria/vertical, centrada en els sistemes, poderosa, 
inherentment dominadora: l'altra democràtica- 
(horitzontal, centrada en la persona humana, 
feble, durable i amb recursos. 


La tecnologia autoritària va aparèixer pels 
anys 4000 aC coincidint amb l'aparició dels 
regnes i l'organització basada en la coerció 
física, el treball forçat i l'esclavatge. Va ser la 
primera economia de castes minoritàries (reli- 
gioses, militars, científiques, burocràtiques...), 
que va possibilitar la sobrevivència dels nuclis 
urbans i una massiva construcció/destrucció. 


La tecnologia democràtica, emprant mètodes 
de producció a petita escala, basada en l'en- 
giny humà i en l'energia animal, era un procés 
dirigit-controlat pel pagès-artesà. 


La tecnologia autoritària està fent desaparèi- 
xer, segons Mumford, la tecnologia democràti- 
ca i destruint l'autonomia de les comunitats que 
la practiquen. 


Per tant, del primitiu complex Neolític va 
sorgir un tipus diferent d'organització social. 
La societat no es troba dispersa en petites 
unitats, sinó unificada en una unitat major, ja 
no és democràtica, és a dir, basada en la 
intimitat entre els veins, en els costums iguali- 
taris i en el consens general, sinó que és autori- 

tària, dirigida des d'un centre i mantinguda 
sota el control d'una minoria dominant. Ja no 
està confinada dins d'un territori, sinó que surt 
expressament dels seus llindars per apoderar- 
se de les primeres matèries i d'homes als quals 
exigeix tributs i imposa controls. Aquesta nova 
cultura no tendeix a millorar la vida de les 
persones en general, sinó a l'expansió del 
poder central. 


Les tecnologies igualitàries que començaren 
a desenvolupar-se en el Si de les comunitats 
hortícoles del Neolític, han estat perma- 
nentment atacades per tots els sistemes de 
dominació i obediència, ja fossin culturals, 
tradicionals o psicològics, ja fossin polítics o 
econòmics. 


Tots els sistemes de domini han desenvolu- 
pat històricament tecnologies autoritàries per 
fer front a les tecnologies igualitàries, ja que 
qualsevulla espurna d'autonomia, d'autosufi- 
ciència -tant de les persones, com de les comu- 
nitats- era el principal obstacle als seus desitjos 
de domini sobre la humanitat i sobre la natura. 


3.3. L'industrialisme 


La societat industrial en què avui estem 
immersos va sorgir de la necessitat de "racio- 
nalitzar" el procés de treball, és a dir, intensifi- 
car-lo cada vegada més i explotar els treballa- 
dors/es de la forma més efectiva, mai imagina- 
ble en el sistema autoregulat de la producció 
artesana. 


La ideologia que dóna suport, justifica i 
impulsa una societat d'aquest tipus, fa seu el 
principi que el desenvolupament de la societat 
es pot produir a costes de l'espoliació i de 
l'explotació de la natura. Els moderns sistemes 
de producció són la plasmació d'aquest princi- 
pi. 


L'objectiu inicial de les fàbriques va ser 
dominar el treball i destruir la independència 
del treballador/a vers el capital. La pèrdua d'a- 
questa independència va incloure la pèrdua del 
contacte i el vincle amb la terra i el seu conreu 
per part del treballador/a. 


La completa dependència del treballador/a 
envers la fàbrica i envers el mercat de treball 
industrial va ésser la condició bàsica indispen- 
sable pel al triomf de la societat industrial. La 
necessitat de destruir qualsevol mitjà de vida 
independent que el treballador/a pogués tenir, 
des d'un petit tros de terra on conreuar els seus 


aliments, a la simple habilitat en l'ús de les 
eines i la destresa a proveir de sabates, vestits 
i mobles la seva família, té com a únic objectiu 
reduir el proletariat a una condició de total 
empobriment vers el capital. 


En síntesi el procés d'industrialització ha 
consistit a: 


- reunir els treballadors artesans en fàbriques, 
- mecanitzar el treball manual, 

- manejar "científicament" les empreses, 

- automatitzar el procés productiu, 

- informatitzar la societat, 

- robotitzar el procés productiu. 


Aquest procés d'industrialització és global i es 
reprodueix a cada país i a cada nova branca 
que apareix. En aquesta situació el treball 
tendeix a passar d'una activitat "artística" que 
requereix imaginació i decisió a una d'"auto- 
màtica" que les impossibilita. 


La tecnificació creixent de la vida ha modifi- 
cat activitats que per mil" lennis d'anys i mi- 
lions de quilòmetres quadrats s'han realitzat de 
forma més natural, com l'educació, la medici- 
na, el transport.....La tecnificació a partir d'un 
determinat nivell posa en perill l'estabilitat 
global, doncs les decisions es prenen massa 
tard i massa lluny i tenen efectes massa glo- 
bals. Segons Ivan Illich implica un nou elitis- 
me: els beneficis d'uns pocs s'aconsegueixen 
per un augment global dels inconvenients. 


3.4. La Tecnologia Alternativa 


La societat industrial d'avui té plantejats uns 
problemes que provenen de la tecnologia i del 
modus de producció actual, i als quals és difícil 
trobar una solució a partir dels mateixos princi- 
pis en què s'ha fonamentat fins ara: jerarquitza- 
ció, divisió del treball, explotació de la natura, 
etc. 


Per E.F. Schumacher, "l'elecció de la tecno- 
logia és l'opció més crítica que han d'afrontar 
les societats actuals". 


Però per si soles, ni la ciència ni la tecnolo- 
gia, en paraules de Robin Clarh: "podran 
trobar una sortida a la crisi actual, però qualse- 
vulla sortida real implicarà una ciència i una 
tecnologia, inclús en el cas que aquestes activi- 
tats no tinguin gaire a veure en un futur, tant 
qualitativament com quantitativament, amb el 
que avui considerem ciència i tecnologia". 

L'alternativa tecnològica, la constitueixen les 
màquines i les eines, les estructures polítiques 
i socials, l'organització del treball, mitjançant 
les quals tant la persona humana com la natura 
s'alliberaran de la dominació i l'explotació 
inherents a la nostra tecnologia actual. 


Per a Michel Bosquet: "sense una lluita per 
tecnologies diferents, la lluita per una societat 
diferent és en va". 


La ciència i la tecnologia actuals -en el seu 
conjunt- són la causa i l'efecte del desenvolu- 
pament del capitalisme industrialista actuals, 


3.5. Característiques de la Tecnologia Alterna- 
tiva (TA) 


La TA ha deixat enrera la seva fase embrionà- 
ria per passar a ser una pràctica corrent a molts 
centres i llocs tant del món industrialitzat com 
del món en vies d'industrialització. 


Les característiques del la TA fan referència 
al conjunt de la societat (Taula 3), als princi- 
pals criteris de decisió en les indústries respec- 
te als productes, primeres matèries i processos 
(Taula 4), i a la utilització de les fonts d'ener- 
gia (Taula 5). 


La TA és una alternativa tecnològica que 
permet i fomenta un canvi social simultani que 
alliberi la persona humana de les explotacions, 
dependències i alienacions de què és objecte en 
la societat industrialista actual. 


La TA és una tecnologia que a més de ser 
senzilla i barata (empra coneixements, mitjans 
i recursos locals), és també no alineant, com- 
porta una grandària humana de les empreses, 
apropa els mecanismes de decisió i control a 
les persones afectades, i una forma d'organit- 
zació més democràtica i descentralitzada. És 
també una tecnologia no violenta respecte als 
sistemes naturals de la Terra, no contaminant, 
basada en l'ús eficient de l'energia i de les 
primeres matèries, i utilitza processos de reci- 
clatge. És una tecnologia que proporciona més 
autonomia, tant als usuaris/es com als treballa- 
dors/es, 


Aquesta tecnologia ha rebut diversos noms: 
Apropiada, Intermèdia, Alternativa des d'un 
punt de vista polític (Dichson: "la tecnologia 
no és neutra, defensa sempre els interessos del 
grup social dominant"), Suau des d'un punt de 
vista ecològic, Radical, Convivencial (Illich: 
"una eina és convivencial en la mesura que em 

——— TAULA 4: ——— 


CRITERIS DE DECISIG A LES INDUSTRIES 


Alternativa 


Producte 


necessari, útil 

durable, de bona qualitat 

reparable 

no perillós 

no contaminant 

recuperable o reciclable 

fàcil de produir a petita es- 
cala 


Històrica 


vendible 

duració i qualitat acceptables 
reemplaçable 

acceptable per les normes 
acceptable per les normes 
ús únic.— 7 

adaptable a grans sèries 


Primeres matèries 


locals 

renovables 

no tòxiques 

no contaminants 

de baix contingut energètic 
de recuperació o reciclades 


subministrament assegurat 
cost d'adquisició mínim 
manipulació possible 
despreniment sense problemes 
que permetin molt cost afegit 
que requereixin poca mà d'obra 


Procés 


no perillós 


no contaminant 

mínima necessitat d'especia- 
listes 

apte per a empresa no gran 

permet flexibilitat d'horaris 

responsabilitats directes 

treball en grup 

tasques integrades 

rotació de tasques sistemà- 
tica 

reduida inversió en capital 

consum energètic reduit 

automatització per motius 
socials 


perillositat econòmicament òp- 
tima 

contaminació no iHegal 

informació/coneixement espe- 
cialitzat 

apte per a gran creixement 

hores extra no pagades 

responsabilitats jerarquitzades 

rendiment controlable de prop 

mínim cost de substitució 

especialització màxima 


elevada inversió en capital 

consum econòmicament òptim 

automatització per augmentar 
producció i reduir plantilla 

deixa un ampli marge i el major poder per 
modificar el món en la mesura de les meves 
intencions, en la mesura que cadascú pot 
emprar-la sense dificultats, tantes vegades com 
es vulgui, per a les finalitats que un mateix 
determini"), de Petita Escala o Escala Humana, 
Autònoma, de Necessitats Bàsiques, etc. 


La TA és una alternativa tecnològica basada 
en la mínima o nul : la utilització dels recursos 
no renovables, que tingui les mínimes interfe- 
rències amb els ecosistemes, que tendeixi cap 
a l'autososteniment de les bioregions (regions 
naturals-culturals) i que elimini l'explotació i 
alienació de les persones. 


La TA implica no solament què produir 
(quins productes ), sinó que implica també 
com produir aquests productes (quina organit- 
zació de la producció2), a més de quant, quan 
ion. 


Adoptar la TA implica l'elecció d'una deter- 
minada manera de viure, és una elecció política 
alhora que una elecció personal. 


3.6. Tecnologia Alternativa i sostenibilitat. 


La TA pot significar una forma de concretar 
en la pràctica allò que ara s'ha convingut en 
anomenar "desenvolupament sostenible" (se- 
gons la Comissió Mundial pel Medi Ambient i 
Desenvolupament -VVCED, 1987: el desenvolu- 
pament sostenible és aquella forma de desen- 
volupament que cobreix les necessitats de la 
present generació sense posar en perill la 
capacitat de les futures generacions per cobrir 
les seves). De fet la TA és l'eina bàsica per 
caminar cap el que molta gent anomena "socie- 
tats sostenibles". H. Daly (1989) les caracterit- 
za com aquelles en què: a) el ritme d'ús dels 
recursos renovables no excedeix el seu ritme 
de regeneració, b) el ritme d'ús dels recursos 
no renovables no excedeix el ritme al qual es 
desenvolupen recursos renovables i c) el ritme 
d'emissió de pol : luants no excedeix la capaci- 
tat d'assimilació dels ecosistemes. 


Com fer via pel camí de la sostenibilitat2. 
Com anar transformant la situació actual en 
una altra que en comptes de posar traves a la 
creació de societats sostenibles, afavoreixi el 
seu sorgiment). 


Es requereixen tot un seguit de mesures en 
els àmbits de l'energia, l'agricultura, l'econo- 
mia, el transport,...... 


I. Pel que fa a l'energia. 


$ S'ha de fer ús de l'energia d'una forma 
molt més eficient (les millores en l'eficiència 
energètica són possibles a tots els sectors 
productius, a un cost molt petit, nul o inclús 
negatiu). 


" S'ha de reduir un 90 3 l'ús de combusti- 
bles fòssils i prescindir de l'energia nuclear. 


" S'han d'introduir sistemes basats en les 
energies netes i renovables. Els obstacles que 
hi ha per a la seva introducció són institucio- 
nals: l'estructura del mercat (fixa els préus 
sense tenir en compte els costos socials i ecolò- 
gics), la inèrcia dels governs i el poder de 
determinats interessos creats (les corporacions 
energètiques). Avui el problema de les energies 
renovables no és ni tècnic ni econòmic, és 
només polític. 


II. Pel que fa a la producció d'aliments. 


t Dedicar tots els fons de la PAC a fer 
possible que els pagesos puguin fer la transició 
cap una agricultura ecològica- sostenible, que 
es basi en un baix nivell d'inputs, que produei- 
xi menys però de més qualitat i que conservi i 
millori els sòls. 


£ Reintroduir la producció d'aliments a dins 
dels pobles i les ciutats (als espais lliures 
d'edificacions, als terrats i galeries, etc.) 


" Protegir de la seva destrucció els sòls 
fèrtils que resten. 


III. Pel que fa a la producció de béns. 


t Transformar els sistemes de producció de 
forma que vagin emprant menys matèries 
primeres i vagin generant menys residus, fins 
arribar a una situació en la qual no es facin 
servir matèries no renovables i únicament se'n 
facin servir de renovables, sense generar 
residus que no siguin reintegrables als sistemes 
naturals. 


t Implementar una política fiscal que gravi 
l'ús de les matèries primeres i les fonts d'ener- 
gia no renovables i la generació de residus, 
complementada amb una política de reglamen- 
tació que faciliti la demanda de béns durables, 
reparables i reciclables. 


t Diferenciar entre béns consumibles (a- 
quells que poden ser digerits pels microorganis- 
mes vius, i que una vegada dipositats s'incor- 


poren als cicles naturals sense efectes bioacu- 
mulatius), béns durables i no vendibles (aquells 
que es poden fer servir només sota llicència i 
que en finir la seva vida útil retornen a qui els 
ha produit, doncs en continua tenint la propie- 
tat) i béns intransferibles (aquells que no es 
poden llençar mai, com ara productes tòxics i 
radioactius, i que s'han de guardar indefinida- 
ment, amb càrrec a qui els ha generat, en tant 
en quant equips científics independents no 
descobreixin mètodes de neutralització). 


IV. Pel que fa als sistemes de transport. 


t Implementar una política basada en el 
transport públic d'elevada qualitat i fàcil accés. 
Això implica contemplar els costos reals (in- 
cloent els socials i ecològics) del transport 
automòbil privat que funciona amb fonts d'e- 
nergia no renovables i brutes. 


t Crear sistemes de transport d'emissions 
nul -les. 


t Limitar les necessitats de transport de 
mercaderies i productes. 


t Limitar voluntàriament les expectatives de 
mobilitat. 


V. Pel que fa als governs. 


t Afavorir el naixement i manteniment d'un 
consens social (entre governs, món empresarial 
i societat civil) en el sentit de que el repte més 
urgent que avui afronta la societat és bastir una 
estratègia que ens permeti caminar cap a socie- 
tats sostenibles. 


t Afavorir el naixement i el creixement de 
comportaments personals i col-lectius que 
afavoreixin caminar cap a la sostenibilitat. 


4 Bastir un marc d'informació, incentius i 
mitjans que facilitin els canvis, i això tant a 
nivell personal com a nivell empresarial. 


" Escoltar les ONG i facilitar seva la partici- 
pació en la presa de decisions. 


t Adoptar nous sistemes de comptabilitat 
ecològica, reformant els actuals sistemes de 
comptabilitat nacional, de forma que els guanys 
i les pèrdues ambientals apareixin com benefi- 
cis i costos. 


" Implementar plans de sostenibilitat a tots 
els nivells, dotats d'objectius, plaços i pressu- 
postos. 

$ Estar preparats i disposats a invertir en la 
producció de béns ecològics allà on el sector 
privat no ho faci. 


3 Regular el lliure mercat amb taxes i nor- 
matives de forma que els preus reflecteixin 
realment tots els costos. 


" Afavorir el sorgiment de llocs de treball 
en sectors més intensius en ma d'obra (eficièn- 
cia energètica, energies renovables, reparació 
i rehabilitació, reciclatge, etc), gravant la inefi- 
ciència en l'ús de les matèries primeres i l'e- 
nergia i la generació de residus. 


VI. Pel que fa al treball. 


1 Diferenciar clarament treball i feina. Fer 
feina és una activitat productiva d'utilitat per a 
un mateix o per a d'altres. Tenir treball és una 
forma d'organitzar la producció a través del 
mercat de treball i implica una remuneració en 
diners pel treball fet. Moltes tasques essencials 
al benestar individual i social no es poden 
organitzar a través del mercat de treball i 
aquest és incapaç de donar treball a tothom qui 
en busca. 


" Adoptar les dues propostes que vinculen 
drets i responsabilitats i, feina i treball: 


a) cadascú té dret a un treball remunerat i 
dret a accedir als recursos necessaris que li 
permetin fer treball productiu, no remunerat, 
per Si mateix, la seva família i la seva comu- 
nitat, 


b) cadascú té la responsabilitat de treballar 
d'acord amb les seves capacitats, per gene- 
rar una riquesa equivalent als béns i serveis 
que consumeix i contribuir, així, a la socie- 
tat que li garanteix el dret al treball. Això 
implica el repartiment del treball remunerat. 

globales, 


Trets biogràfics 


Josep Puig i Boix neix el 1947 a Vic. És 
doctor Enginyer Industrial, especialitzat en 
tècniques energètiques, diplomat en Engi- 
nyeria del Medi Ambient, Ecologia i Gestió 
Ambiental i professor al Departament de 
Geografia de la UAB. És coautor de llibres 
dedicats a les alternatives energètiques com 
"El Poder del viento" (1982) i "La ruta de 
la energia" (1990). També ha escrit "El 
delicte ecològic de la Central Tèrmica de 
Cercs" (1989), "Ecologisme, aprenent a 
rejabitar la Terra" (1991) i "Energis netes" 
(1993). Ha col-laborat en nombroses 
publicacions periòdiques especialitzades 

(Userda, Alfalfa i El Ecologista) i generals 
(Avui, El 9 Nou, La Vanguardia). Va ser 
cofundador de la cooperativa Ecotècnia, - 
Membre actiu de nombrosos campanyes de 
denúncia i ressitència ecològica. Partici- 
pant en nombroso congressos antinuclears 
i bioregionals. Cofundador d'Alternativa 
Verda-organització cívico-políticaecologis- 
ta catalana, en la qual ha militat des de la 
seva fundació (1983) fins que s'ha integrat 
en Els Verds - Confederació Ecologista de 
Catalunya. 

Extracte 


L'ecologisme és una nova manera d'entendre i de viure la vida, una nova manera 
de fer i, en darrer terme, un nou moviment social que questiona l'arrel mateixa de 
la crisi ambiental que la societat industrial-urbana ha provocat i continua provo- 
cant. L'ambientalisme, en canvi, no analitza les causes reals de les crisis ecològi- 
ques globals. Fer-ho implicaria reconsiderar la nostra forma de viure, inclòs el 
desenvolupament industrial. 


Cal constatar: 1) que la contaminació no respecta les fronteres dels estats-nació i, 
per tant, ens dona l'oportunitat de col: laborar i cooperar a nivell internacional i 
global, 2) que la destrucció i la regeneració dels sistemes naturals no respecta les 
fronteres de les disciplines convencionals, 3) que l'Ecologia, degut a la seva 
preocupació per la complexa trama de relacions interdependents dins dels 
ecosistemes, incloent el rol cada vegada més penetrant i impactant dels humans, és 
una ciència interdisciplinària i subversiva per excel: lència. 


Sense una alternativa tecnològica les societats no podran canviar en un sentit 
ecològic. La tecnologia alternativa a més de ser senzilla i barata (empra coneixe- 
ments, mitjans i recursos locals), és també no alineant, comporta una grandària 
humana de les empreses, apropa els mecanismes de decisió i control a les persones 
afectades, i una forma d'organització més democràtica i descentralitzada. És també 
una tecnologia no violenta respecte als sistemes naturals de la Terra, no contami- 
nant, basada en l'ús eficient de l'energia i de les primeres matèries, i utilitza 
processos de reciclatge. És una tecnologia que proporciona més autonomia, tant als 


usuaris/es com als treballadors/es. 


Esbós d'un nou model econòmic per societats en 
transició: Europa de l'Est. 

Joan N. Casals i Emil Herbolzeimer. (SXE) 

La democràcia inacabada. Joan N. Casals. (S). 


La monètica, instrument per millorar la 
participació democràtica. Marrí Olivella (CME) 


Actualitat del pensament econòmic de Maurice 
Allais. (S) 


La socialització en l'empresa, contra la pobresa 
Rafael Martín Molina. (S) 


L'esdevenidor de la democràcia directa. 
Joan N. Casals, (SXE) 


Per què la classe obrera no ha fet la revolució2 
Francesc Arbolí. (C) 


Els camins per a una transformació de la realitat 
Lluís M" Xirinacs i Martí Olivella. (CME) 


Economia, natura i societat, Joan N. Casals. (C) 


Les condicions monetàries d'una economia de 
mercats. Maurice Allais. (F) 


Cal que no canvii quasi res.. Joan N.Casals. (C) 
Quina transformació social7 Óscar Colom. (C) 


Diàleg intercultural, 500 anys després. 
Raimon Paniltar. (SXC) 


14 Economia i ecologia. 
Joan Martínez Alier (C) 


18 Mentalitat i models globals. 
Lluís M" Xirinacs (C) 


16. Revisió de la teoria econòmica 
Alfons Barceló. (S) 


17 La religió en la nova societat industrial. 
Marià Corbí. (C) 


18. L'economia distributiva. 
Marie Louise Duboin . (CXP) 


19. Delainnovació enginyera a la social 
Arcadi Rojo. (S) 


21 Inventar interculturalment el futur 
Lluís Botinas. (C) 


22. Empirisme, criticisme, constructivisme 
Johan Galtung. (S) 


23. Societati economia del benestar, 
Antoni Ricart. (C) 


24. La reforma pendent de Nacions Unides 
Vicenç Fisas. (C) 


25 El treball de les dones: produir i reproduir 
) 


Cristina Carrasco. (S) 


26 Les nacions en un món d'estats. 
Carles Riera. (C) 


(CO) català: (S) espanyol: (E) angès: (F) francès 


Marginalitat i creativitat social. 
Dolores Juliano (S) 


28. Democràcia participativa. 
Anna Monjo i Jorge Riechmann. (C) 


29. Condicions d'una societat ecològica. 
Josep Puig. (C) 


PAPERS 


En els PAPERS 

d'Innovació Social 
presentem en forma resumida 
les reflexions més suggerents 

i originals 

de diversos autors que, 

sense oblidar l'aspecte crític, 
posen l'accent sobre propostes 
socialment innovadores: 
mares, models, instruments 
que orientin i facilitin el canvi 
econòmic, polític, ecològic i 
intercultural. 


